കിറ്റ് ഇന്ത്യാ ദിനത്തില് ഗാന്ധിയന് സംഘടനകള് ധര്ണ നടത്തി കോട്ടയം: കിറ്റ് ഇന്ത്യാ ദിനത്തില് ഗാന്ധിയന് സംഘടനകള് പ്രതിഷേധ ധര്ണ നടത്തി. ഖാദിമേഖലയെ തകര്ച്ചയില്നിന്നു രക്ഷിക്കുക, വനം കൊള്ളക്കാരെയും സഹകരണ ബാങ്കിലെ പണം തട്ടിയെടുത്തവരെയും തുറങ്കിലടയ്ക്കുക, മദ്യനയം തിരുത്തുക, കര്ഷക സമരം ഒത്തു തീര്പ്പാക്കാന് കേന്ദ്ര സര്ക്കാര് മുന്കൈയെടുക്കുക തുടങ്ങിയ ആവശ്യങ്ങളുന്നയിച്ച് കളക്ടറേറ്റ് പടിക്കല് നടന്ന ധര്ണ സിഎസ്ഐ മധ്യകേരള മഹായിടവക ബിഷപ് ഡോ. മലയില് സാബു കോശി ചെറിയാന് ഉദ്ഘാടനം ചെയ്തു. സര്വോദയ മണ്ഡലം സംസ്ഥാന പ്രസിഡന്റ് ഡോ. ജോസ് മാത്യു, സമാജ് വാദി ജനപരിഷത്ത് അഖിലേന്ത്യ വൈസ്പ്രസിഡന്റ് ജോഷി ജേക്കബ്, ഗാന്ധി സ്മാരക കേന്ദ്രം സെക്രട്ടറി അരവിന്ദാക്ഷന് നായര്, ജനശ്രീ മിഷന് ജില്ലാ പ്രസിഡന്റ് സാബു മാത്യു, മുനിസിപ്പല് വൈസ്ചെയര്മാന് ബി. ഗോപകുമാര്, എം. കുര്യന്, ഗോപാലകൃഷ്ണ പണിക്കര്, ഡോ. എം.എം. മാത്യു തുടങ്ങിയവര് പങ്കെടുത്തു.